proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Resolución do 16 de outubro de 2017 pola que se dá publicidade ao acordo do Consello de Dirección do Instituto Galego de Promoción Económica que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 04/12/2017

Advertidos erros na referida resolución, publicada no DOG nº 206, do 30 de outubro de 2017, procede facer as seguintes correccións:
Na páxina 50396, no artigo 1.3.b), onde di: «b) As empresas en crise. (...) En particular, entenderase que unha peme se atopa nesta situación cando concorra algún dos seguintes supostos: (...)», debe dicir: «b) As empresas en crise. (...) En todo caso, entenderase que unha peme se atopa nesta situación cando concorra algún dos seguintes supostos: (...)».
Na páxina 50442, na alínea I.4) do punto 1.2. Préstamos IFI Industria 4.0 do anexo 1 Modalidades de préstamos do Instrumento financeiro préstamos pemes Galicia Feder 2014-2020, onde di: «I.4) O proxecto inclúe tecnoloxías relacionadas coa fábrica do futuro e o concepto Industria 4.0: máximo 50 puntos. 10 puntos por cada un dos ámbitos sinalados na alínea d) da memoria mencionada na letra F) do presente informe.», debe dicir: «I.4) O proxecto inclúe tecnoloxías relacionadas coa fábrica do futuro e o concepto Industria 4.0: máximo 50 puntos. 10 puntos por cada un dos ámbitos sinalados na alínea d) da memoria mencionada na letra F) do presente anexo.».
Na páxina 50456, na alínea I.2) do punto 1.4. Préstamos IFI Innova do anexo 1 Modalidades de préstamos do Instrumento financeiro préstamos pemes Galicia Feder 2014-2020, onde di: «I.2) Financiamento bancario do proxecto: máximo 5 puntos.», debe dicir: «I.2) Financiamento bancario do proxecto: 5 puntos.».
Na páxina 50461 no punto 5 do anexo 3 Metodoloxía de cualificación do risco de crédito, onde di:
«5. A puntuación do risco así obtida dará lugar a unha clasificación en cinco categorías, conforme a seguinte táboa:
Debe dicir:
«5. A puntuación do risco así obtida dará lugar a unha clasificación en cinco categorías, conforme a seguinte táboa:
EXTRACTO da Orde do 29 de novembro de 2017 pola que se establecen as bases reguladoras das subvencións ás organizacións profesionais agrarias para a realización de actividades de interese agrario e se procede á súa convocatoria para o ano 2017.
Consellería do Medio Rural — III. Outras disposicións — 04/12/2017

BDNS (Identif.): 373371.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
1. Serán beneficiarias as organizacións profesionais agrarias legalmente constituídas en Galicia que concorreron ás eleccións a cámaras agrarias que tiveron lugar o 26 de maio de 2002 segundo o recollido na disposición transitoria única da Lei 1/2006, do 5 de xuño, do Consello Agrario Galego.
Segundo. Obxecto
A finalidade das axudas concedidas ao abeiro destas bases reguladoras é a realización de actividades de representación e de formación dos asociados das organizacións profesionais agrarias legalmente constituídas e con implantación en Galicia e dos agricultores galegos en xeral.
Terceiro. Bases reguladoras
Estas axudas outórganse ao abeiro do disposto na Orde do 29 de novembro de 2017 pola que se establecen as bases reguladoras das subvencións ás organizacións profesionais agrarias para a realización de actividades de interese agrario e se procede á súa convocatoria para o ano 2017.
Cuarto. Importe
A repartición das axudas realizarase polo sistema de rateo ata esgotar o orzamento (210.000 euros).
O importe das subvencións reguladas nesta orde non poderá en ningún caso ser de tal contía que supere o custo das actividades que vai desenvolver a entidade beneficiaria.
Quinto. Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no Diario Oficial de Galicia.
Santiago de Compostela, 29 de novembro de 2017
RESOLUCIÓN do 20 de novembro de 2017 pola que se delega na persoa titular da Xerencia do Servizo Galego de Saúde o exercicio de competencias en relación co expediente disciplinario 18/16-M.
Consellería de Sanidade — III. Outras disposicións — 04/12/2017

Por unha banda, o artigo 23 da Lei 40/2015, do 1 de outubro, de réxime xurídico do sector público, prevé as causas e circunstancias xeradoras de abstención para as autoridades e persoal ao servizo das administracións públicas, así como o deber da súa apreciación e comunicación.
Por outra banda, o artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, prevé que o exercicio de competencias cuxa titularidade corresponda a órganos da Administración autonómica se poderá delegar noutros órganos da propia Administración, sempre que o suposto non se atope nalgún dos casos previstos no parágrafo 4 do artigo 6 antes citado.
Ademais, o parágrafo 3 do artigo 6 da Lei 16/2010, do 17 de decembro, determina que, no caso de que un órgano da Administración xeral da comunidade autónoma delegue o exercicio de competencias nun órgano dunha entidade instrumental do sector autonómico, abondará coa decisión do órgano delegante cando este sexa titular da consellería de adscrición da dita entidade instrumental.
Neste sentido, o artigo 2.2 do Decreto 41/2013, do 21 de febreiro, polo que se establece a estrutura orgánica da Consellería de Sanidade, establece que está adscrito a esta o Servizo Galego de Saúde, como organismo autónomo de carácter administrativo.
Tendo en conta que no expediente disciplinario núm. 18/16-M podería concorrer unha causa de abstención das previstas no artigo 23 da Lei 40/2015, do 1 de outubro, de réxime xurídico do sector público, resulta procedente e xustificado facer uso da posibilidade de delegación prevista legalmente, polo que
1. Delegar na persoa titular da Xerencia do Servizo Galego de Saúde o exercicio das competencias atribuídas á persoa titular da Consellería de Sanidade en relación co expediente disciplinario núm. 18/16-M, polas causas indicadas anteriormente.
2. Ordenar que a presente resolución se publique no Diario Oficial de Galicia, de conformidade co previsto no artigo 6.6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
De conformidade co previsto no artigo 6.7 da citada Lei 16/2010, os actos e resolucións administrativas ditados por delegación farán constar esta circunstancia e consideraranse ditados polo órgano delegante.
Santiago de Compostela, 20 de novembro de 2017
RESOLUCIÓN do 28 de novembro de 2017, da Secretaría Xeral da Emigración, pola que se amplía a dotación orzamentaria da Resolución do 6 de marzo de 2017 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/12/2017

A Resolución do 6 de marzo de 2017, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2017, publicada no DOG núm. 52, do 15 de marzo de 2017, recolle, no seu artigo 2, que para a concesión destas axudas se destinará un crédito de douscentos mil euros (200.000 €) con cargo á aplicación orzamentaria 04.30.312C.480.2, dos orzamentos xerais da Comunidade Autónoma de Galicia para o ano 2017.
Así mesmo, establece que este importe poderá ser ampliado de conformidade co disposto no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento. O incremento de crédito estará condicionado á declaración de dispoñibilidade do crédito como consecuencia dunha xeración ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa.
Posteriormente á publicación desta convocatoria de axudas, aumentouse a dotación orzamentaria en douscentos mil euros (200.000,00 €) mediante a Resolución do 5 de setembro, da Secretaría Xeral da Emigración, publicada no DOG núm. 175, do 14 de setembro de 2017.
Ao terse producido remanentes doutras convocatorias financiadas con cargo a outros créditos incluídos no mesmo programa e xa que o crédito inicialmente destinado a esta convocatoria resultou insuficiente debido ao volume de solicitudes presentadas, cómpre ampliar o crédito inicialmente asignado a esta convocatoria.
Por todo o exposto e no exercicio das facultades que me confire a disposición adicional segunda do Decreto 76/2017, do 28 de xullo, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único
Primeiro. Amplíase a dotación orzamentaria prevista na Resolución do 6 de marzo de 2017, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2017, na contía de douscentos dez mil seiscentos vinte e catro euros (210.624,00 €) na aplicación orzamentaria 04.30.312C.480.2, código de proxecto 2015 00038.
Segundo. Esta ampliación non afecta o prazo para a presentación de solicitudes establecido na dita resolución nin o resto do seu articulado.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de novembro de 2017
RESOLUCIÓN do 19 de setembro de 2017 pola que se lles dá publicidade aos convenios de colaboración subscritos no segundo cuadrimestre de 2017.
Axencia Galega para a Xestión do Coñecemento en Saúde — III. Outras disposicións — 27/09/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación de convenios subscritos pola Axencia Galega para a Xestión do Coñecemento en Saúde nos meses de maio, xuño, xullo e agosto do ano 2017, que se incorpora como anexo a esta resolución.
Santiago de Compostela, 19 de setembro de 2017
RESOLUCIÓN do 13 de setembro de 2017 pola que se publica a modificación do Plan de estudos de graduado ou graduada en Tecnoloxía da Enxeñaría Civil.
Universidade da Coruña — III. Outras disposicións — 27/09/2017

O Plan de estudos da titulación de graduado ou graduada en Tecnoloxía da Enxeñaría Civil pola Universidade da Coruña foi publicado pola Resolución do 30 de marzo de 2011 no BOE do 11 de maio e no DOG do 24 de maio, logo de establecer o carácter oficial do título por acordo do Consello de Ministros do 11 de febreiro de 2011, que foi publicado mediante a Resolución da Secretaría Xeral de Universidades do 25 de febreiro de 2011 no BOE do 16 de marzo de 2011.
A Universidade da Coruña presentou unha solicitude de modificación do plan de estudos do Grao en Tecnoloxía da Enxeñaría Civil, que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos que xa foron verificados.
Polo tanto, de acordo con todo o indicado,
Publicar, coas modificacións aprobadas, o plan de estudos conducente á obtención do título de graduado ou graduada en Tecnoloxía da Enxeñaría Civil pola Universidade da Coruña, que se estrutura segundo consta no anexo e con efectos desde o curso académico 2016/17.
A Coruña, 13 de setembro de 2017
Plan de estudos que se inicia no curso 2016/17 por modificación do plan anterior.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Este título habilita para o exercicio da profesión regulada de enxeñeiro técnico de obras públicas. Norma reguladora: Orde CIN 307/2009, do 9 de febreiro (BOE do 18 de febreiro).
3. Distribución do plan de estudos en créditos ECTS, por tipo de materia.
O plan de estudos oferta no 4º curso 42 créditos optativos, distribuídos en 7 disciplinas de 6 créditos cada unha, dos cales o alumnado ten que elixir 6 créditos, é dicir, 1 disciplina.
4. Contido do plan de estudos.
4.1. Créditos de formación básica: distribución por materias.
4.2. Contido do plan de estudos por módulo.
4.3. Contido do plan de estudos por curso.
Primeiro curso
Segundo curso
Terceiro curso
Cuarto curso
Disciplinas optativas (elíxase unha)
5. Condicións de terminación.
O alumnado deberá superar 240 créditos ECTS, distribuídos de acordo co punto 3, para obter o título de graduado ou graduada en Tecnoloxía da Enxeñaría Civil.
CORRECCIÓN DE ERROS. Orde do 29 de novembro de 2017 pola que se determinan os servizos mínimos dirixidos a garantir os servizos esenciais durante a folga convocada para os días 1 e 13 de decembro de 2017 nos centros de traballo da Administración de xustiza de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/12/2017

Advertido erro na orde publicada no Diario Oficial de Galicia número 228, do 30 de novembro de 2017, cómpre facer a seguinte corrección:
Na páxina 54626, onde di «Xuízos orais na orde penal e causas con preso.», debe dicir: «Xuízos orais na orde penal de causas con preso.».
ORDE do 27 de novembro de 2017 pola que se fai público o incremento do crédito das axudas previstas na Orde do 12 de maio de 2017 pola que se regulan as axudas económicas para a atención da primeira infancia en escolas infantís 0-3 non sostidas con fondos públicos, a través do programa Bono concilia, e se procede á súa convocatoria.
Consellería de Política Social — III. Outras disposicións — 01/12/2017

A Orde do 12 de maio de 2017 pola que se regulan as axudas económicas para a atención da primeira infancia en escolas infantís 0-3 non sostidas con fondos públicos, a través do programa Bono concilia, e se procede á súa convocatoria, establece no seu artigo 2 que as axudas que se establecen no seu articulado se financiarán con cargo á aplicación orzamentaria 12.02.312B.480.1. Trátase dun gasto plurianual distribuído en dúas anualidades; correspondendo 1.268.800 euros á parte do curso 2017/18 que se desenvolve en 2017 e 2.220.400 euros á que se desenvolve en 2018.
A devandita orde establece, ademais, de acordo co previsto no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, que excepcionalmente, se poderá ampliar a contía máxima dos créditos dispoñibles cando o aumento veña derivado dunha xeración, ampliación ou incorporación de crédito; cando existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
Dado que o crédito previsto na Orde do 12 de maio non resultou suficiente para atender todas as solicitudes recibidas e que existe crédito dispoñible na aplicación orzamentaria 12.02.312B.480.1 que cumpre os requisitos establecidos no artigo 30.2 do Decreto 11/2009, do 8 de xaneiro, parece oportuno incrementar o importe destinado á dotación orzamentaria consignada na orde de convocatoria mencionada, en liña cun dos obxectivos do Programa de apoio á natalidade posto en marcha pola Xunta de Galicia, que é facilitar á cidadanía o acceso a recursos de educación infantil de calidade dado que constitúen un piar esencial para facilitar a conciliación da vida familiar e laboral.
Por todo o exposto e no uso das facultades que me foron conferidas,
Artigo único. Incremento dos créditos
Increméntase o crédito destinado ao financiamento das axudas previstas na Orde do 12 de maio de 2017 pola que se regulan as axudas económicas para a atención da primeira infancia en escolas infantís 0-3 non sostidas con fondos públicos, a través do programa Bono concilia, e se procede á súa convocatoria. O importe total do dito incremento, que se realizará na aplicación orzamentaria 12.02.312B.480.1, é de 756.773 euros, distribuído en dúas anualidades; corresponden 271.864 euros á parte do curso 2017/2018 que se desenvolve en 2017 e 484.909 euros á que se desenvolve en 2018.
A publicación desta orde non supón a apertura dun novo prazo de presentación de solicitudes.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de novembro de 2017
RESOLUCIÓN do 22 de agosto de 2017, conxunta da Consellería de Cultura, Educación e Ordenación Universitaria e do Instituto Galego do Consumo e da Competencia, pola que se publica a relación dos premios aos proxectos de innovación educativa sobre consumo responsable Galicons-net.
Instituto Galego do Consumo e da Competencia — III. Outras disposicións — 22/09/2017

Por Resolución conxunta do 25 de abril de 2017 (DOG nº 91, do 12 de maio) convocáronse os premios de innovación educativa aos proxectos sobre consumo responsable Galicons-net.
Vista a proposta efectuada polo xurado mencionado no artigo 15 da citada resolución, relativa á selección dos traballos presentados segundo os criterios previstos no artigo 16, procede a súa publicación de conformidade con esta. Na súa virtude,
Primeiro. Declarar gañador do premio na categoría A (alumnado de segundo ciclo de educación infantil e de educación primaria), dotado coa contía de 1.500 euros, ao proxecto «Coa cooperativa Riomaior, a publicidade irá mellor», realizado polo Colexio de Educación Primaria Plurilingüe de Riomaior.
Segundo. Declarar gañador do premio na categoría B (alumnado de educación secundaria obrigatoria), dotado coa contía de 1.500 euros, ao proxecto «Consumindo boa publicidade e publicitando o bo consumo», realizado polo Colexio Santo Domingo FESD.
Terceiro. Facendo uso da posibilidade prevista no artigo 15.4 da convocatoria, declarar desertos os premios para a categoría C (alumnado de bacharelato, de ciclos formativos de grao medio de formación profesional e de educación de persoas adultas) ao non presentarse nesta categoría ningún proxecto que cumpra os requisitos mínimos establecidos na convocatoria.
Santiago de Compostela, 22 de agosto de 2017
Sol María Vázquez Abeal
Directora do Instituto Galego do Consumo e da Competencia
Román Rodríguez González
Conselleiro de Cultura, Educación e Ordenación Universitaria
RESOLUCIÓN do 13 de setembro de 2017 pola que se dá publicidade dos convenios de colaboración subscritos por este organismo no segundo cuadrimestre do ano 2017.
Instituto Galego de Seguridade e Saúde Laboral — III. Outras disposicións — 22/09/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no
Diario Oficial de Galicia,
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto Galego de Seguridade e Saúde Laboral nos meses de maio, xuño, xullo e agosto do ano 2017, que se incorpora como anexo a esta resolución.
Santiago de Compostela, 13 de setembro de 2017
Convenio
Obxecto
Importe achegado polo Issga
Data da
sinatura
Acordo de prórroga do convenio de cooperación educativa entre o Instituto Galego de Seguridade e Saúde Laboral e a Universidade de Vigo para a realización de prácticas académicas externas do alumnado do máster universitario en Prevención de Riscos Laborais
A realización de prácticas académicas externas do alumnado do máster universitario en Prevención de Riscos Laborais
0,00 €
9.6.2017
Acordo de prórroga do convenio de cooperación educativa entre o Instituto Galego de Seguridade e Saúde Laboral e a Universidade da Coruña para a realización de prácticas académicas externas do alumnado do máster universitario en Prevención de Riscos Laborais e Riscos Comúns
A realización de prácticas académicas externas do alumnado do máster universitario en Prevención de Riscos Laborais e Riscos Comúns
0,00 €
9.6.2017
Acordo de prórroga do convenio de cooperación educativa entre o Instituto Galego de Seguridade e Saúde Laboral e a Universidade de Santiago de Compostela para a realización de prácticas académicas externas do alumnado do máster universitario en Prevención de Riscos Laborais e Saúde Ambiental
A realización de prácticas académicas externas do alumnado do máster universitario en Prevención de Riscos Laborais e Saúde Ambiental
0,00 €
9.6.2017
Convenio intradministrativo entre o Instituto Galego de Seguridade e Saúde Laboral e a Consellería do Medio Rural para a repartición de gastos polo uso compartido das instalacións do Edificio Prado Lonia en Ourense
Regular a repartición de gastos polo uso compartido do edificio do Issga en Ourense, con enderezo na rúa Villamil e Castro, s/n, en Prado Lonia (Ourense)
0,00 €
14.6.2017
CORRECCIÓN DE ERROS. Resolución do 5 de setembro de 2017 pola que se dá publicidade dos convenios de colaboración subscritos por este organismo no segundo cuadrimestre do ano 2017.
Escola Galega de Administración Pública — III. Outras disposicións — 19/09/2017

Advertidos erros na citada resolución, publicada no Diario Oficial de Galicia número 174, do 13 de setembro de 2017, cómpre facer as seguintes correccións:
– Na páxina 42284, no anexo, onde di:
Debe dicir o seguinte:
RESOLUCIÓN do 11 de setembro de 2017 pola que se fan públicos os convenios de colaboración asinados no segundo cuadrimestre do ano 2017.
Portos de Galicia — III. Outras disposicións — 21/09/2017

Para os efectos previstos na Lei 1/2016, do 18 de xaneiro, de transparencia e bo goberno, acórdase darlles publicidade aos convenios de colaboración asinados no segundo cuadrimestre do ano 2017 e que se relacionan no anexo a esta resolución.
Santiago de Compostela, 11 de setembro de 2017
RESOLUCIÓN do 4 de setembro de 2017, da Secretaría Xeral Técnica da Consellería de Infraestruturas e Vivenda, pola que se dá publicidade a unha encomenda de xestión de carácter técnico á Axencia Galega de Infraestruturas relativa ao expediente de contratación do servizo para a redacción do proxecto construtivo da adecuación para a intermodalidade do conxunto formado polas actuais terminais de autobús e ferroviaria de Pontevedra, cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 (expediente 11/2017 M).
Consellería de Infraestruturas e Vivenda — III. Outras disposicións — 18/09/2017

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión á Axencia Galega de Infraestruturas para a valoración das ofertas técnicas presentadas no expediente de contratación do servizo para a redacción do proxecto construtivo da adecuación para a intermodalidade do conxunto formado polas actuais terminais de autobús e ferroviaria de Pontevedra, cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 (exp. 11/2017 M) (sobre B) e a dirección dos estudos correspondentes ao dito servizo, que ten as seguintes características:
– Actividade a que se refire: a Axencia Galega de Infraestruturas realizará os traballos que a seguir se sinalan.
Emisión dos informes técnicos de valoración das ofertas presentadas na licitación do servizo para a redacción do proxecto construtivo da adecuación para a intermodalidade do conxunto formado polas actuais terminais de autobús e ferroviaria de Pontevedra, cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 (exp. 11/2017 M) (sobre B).
Dirección técnica dos estudos que realice a empresa adxudicataria do servizo asumindo a función de responsable do contrato.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 4 de setembro de 2017, ata o 30 de decembro de 2018.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 4 de setembro de 2017
RESOLUCIÓN do 7 de setembro de 2017, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no segundo cuadrimestre de 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/09/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Darlle publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2017, que se incorpora como anexo a esta resolución.
Santiago de Compostela, 7 de setembro de 2017
RESOLUCIÓN do 8 de setembro de 2017 pola que se dá publicidade dos convenios de colaboración subscritos no segundo cuadrimestre do ano 2017.
Axencia Turismo de Galicia — III. Outras disposicións — 21/09/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para dar cumprimento a esa obriga,
Primeiro. Dar publicidade da relación dos convenios de colaboración subscritos pola Axencia Turismo de Galicia nos meses de maio, xuño, xullo e agosto do ano 2017, que se incorpora como anexo I a esta resolución.
Segundo. Así mesmo, e para os efectos de completar a Resolución do 12 de maio de 2017 pola que se dá publicidade aos convenios de colaboración subscritos no primeiro cuadrimestre do ano 2017 (DOG núm. 99, do 26 de maio), dáse publicidade dos convenios de colaboración pendentes de publicar subscritos no primeiro cuadrimestre do 2017 pola Axencia Turismo de Galicia, que se incorporan como anexo II a esta resolución.
Santiago de Compostela, 8 de setembro de 2017
RESOLUCIÓN do 11 de setembro de 2017 pola que se ordena a publicación do Acordo do Consello da Xunta de Galicia, do 7 de setembro de 2017, polo que se aproba a modificación da relación de postos de traballo da Consellería do Medio Rural.
Consellería de Facenda — III. Outras disposicións — 21/09/2017

A aprobación da modificación da relación de postos de traballo da Consellería do Medio Rural xustifícase polas razóns indicadas no ordinal primeiro do acordo.
En consecuencia, por proposta da Consellería do Medio Rural, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 7 de setembro de 2017, adoptou o seguinte acordo:
Primeiro. Apróbase a modificación da relación de postos de traballo da Consellería do Medio Rural, nos termos que se sinalan no anexo a este acordo, debido ás súas necesidades funcionais e organizativas.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 7 de setembro de 2017, relativo á aprobación da modificación da relación de postos de traballo da Consellería do Medio Rural, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 11 de setembro de 2017
RESOLUCIÓN do 5 de setembro de 2017 pola que se dá publicidade aos convenios de colaboración subscritos no segundo cuadrimestre do ano 2017.
Instituto Galego da Vivenda e Solo — III. Outras disposicións — 20/09/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo no segundo cuadrimestre do ano 2017 que se incorpora como anexo a esta resolución.
Santiago de Compostela, 5 de setembro de 2017
RESOLUCIÓN do 7 de setembro de 2017 pola que se delega o exercicio de competencias na Secretaría Xeral Técnica da Consellería de Infraestruturas e Vivenda.
Axencia Galega de Infraestruturas — III. Outras disposicións — 20/09/2017

A Axencia Galega de Infraestruturas é, segundo o previsto no Decreto 173/2011, do 4 de agosto, polo que se crea e se aproba o seu estatuto, unha entidade pública instrumental adscrita á consellería competente en materia de infraestruturas que ten como obxectivo básico impulsar, coordinar e xestionar a política autonómica en materia de estradas e outras infraestruturas.
A disposición derradeira primeira do Decreto 37/2017, do 6 de abril, polo que se establece a estrutura orgánica da Consellería de Infraestruturas e Vivenda, levou a cabo unha profunda reorganización da Axencia Galega de Infraestruturas co fin de adaptar a súa estrutura e funcións ás novas tarefas que nos últimos tempos lle son obxecto de encarga polos distintos departamentos da Xunta de Galicia. Así, redefiniu as áreas da Axencia para, por unha banda, dar cabida ás novas funcións que esta asume en materia de obras de edificación, e por outra, optimizar a asignación de funcións que esta desenvolve no ámbito das estradas.
Esta reorganización estrutural da Axencia Galega de Infraestruturas comporta un incremento na concentración de funcións nesta axencia, circunstancia que aconsella acudir á figura da delegación de competencias en prol de facer máis áxil e eficiente a xestión administrativa, de xeito tal que redunde en beneficio tanto da Administración como dos cidadáns, dentro do máis rigoroso respecto ás garantías xurídicas que a tutela dos intereses públicos exixe.
En consecuencia, de conformidade co establecido no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia; no 9 da Lei 40/2015, de 1 de outubro, de réxime xurídico do sector público, e no artigo 9.3 do Decreto 173/2011, do 4 de agosto, polo que se aproba o estatuto da Axencia Galega de Infraestruturas,
Primeiro. Persoal
Delégase na persoa titular da Secretaría Xeral Técnica da Consellería de Infraestruturas e Vivenda o exercicio das facultades que lle corresponden ao titular da Dirección da Axencia Galega de Infraestruturas en materia de persoal.
Segundo. Criterios complementarios
Na aplicación da delegación teranse en conta os seguintes criterios:
1. O exercicio da competencia que se delega axustarase ao disposto no artigo 6 da Lei 16/2010, do 17 de decembro, e no artigo 9 da Lei 40/2015, do 1 de outubro.
2. En calquera momento a persoa titular da presidencia da Axencia Galega de Infraestruturas poderá avocar o exercicio das competencias que se delegan.
3. As resolucións administrativas que se adopten facendo uso da delegación contida nesta resolución farán constar expresamente esta circunstancia e consideraranse ditadas polo órgano delegante.
Terceiro. Eficacia da delegación
Esta resolución producirá efectos o mesmo día da súa publicación no Diario Oficial de Galicia.
Santiago de Compostela, 7 de setembro de 2017
RESOLUCIÓN do 14 de setembro de 2017 pola que se dá publicidade dos convenios de colaboración subscritos no segundo cuadrimestre do ano 2017.
Consello da Cultura Galega — III. Outras disposicións — 22/09/2017

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlle publicidade aos convenios de colaboración subscritos polo Consello da Cultura Galega, no segundo cuadrimestre do ano 2017, que se relacionan no anexo a esta resolución.
Santiago de Compostela, 14 de setembro de 2017
RESOLUCIÓN do 7 de setembro de 2017 pola que se anuncia a convocatoria de axudas de acción social para o persoal da institución correspondentes ao exercicio 2017.
Consello de Contas de Galicia — III. Outras disposicións — 22/09/2017

A Comisión de Goberno do Consello de Contas de Galicia na súa reunión do 26 de xullo aprobou as bases reguladoras para a concesión das axudas ao seu persoal encadradas dentro dos fondos de acción social para o exercicio 2017: axudas para a atención a discapacitados. Estas bases están expostas no taboleiro de anuncios da institución, e o prazo de presentación de solicitudes queda aberto a partir do día seguinte ao da publicación deste anuncio no DOG, durante quince (15) días hábiles.
Santiago de Compostela, 7 de setembro de 2017
RESOLUCIÓN do 14 de setembro de 2017 pola que se dá publicidade dos convenios de colaboración subscritos no segundo cuadrimestre do ano en curso.
Axencia Galega das Industrias Culturais — III. Outras disposicións — 22/09/2017

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no
Diario Oficial de Galicia,
una relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos pola Axencia Galega das Industrias Culturais (Agadic) no segundo cuadrimeste do ano 2017, que se incorpora como anexo a esta resolución.
Santiago de Compostela, 14 de setembro de 2017
DECRETO 89/2017, do 14 de setembro, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 25/09/2017

De conformidade co disposto no artigo 6 da Lei 3/1986, do 18 de decembro, de consellos escolares de Galicia; no artigo 10 do Decreto 44/1988, do 11 de febreiro, polo que se desenvolve a dita lei; no artigo 16.1.c) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo á designación formalizada pola Confederación Intersindical Galega (CIG), por proposta do conselleiro de Cultura, Educación e Ordenación Universitaria, e logo da deliberación do Consello da Xunta de Galicia, na súa reunión do catorce de setembro de dous mil dezasete,
Artigo 1
Que cese F. X. Anxo Louzao Rodríguez como membro do Consello Escolar de Galicia, en representación das centrais sindicais máis representativas en Galicia, proposto pola Confederación Intersindical Galega (CIG).
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación das centrais sindicais máis representativas en Galicia, proposto pola Confederación Intersindical Galega (CIG), a Xesús Antón Bermello García.
Artigo 3
O mandato do novo membro será polo tempo que resta para completar o mandato da representatividade que exerce.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, catorce de setembro de dous mil dezasete
EXTRACTO da Orde do 14 de setembro de 2017 pola que se modifica a Orde do 19 de xullo de 2017 pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 25/09/2017

BDNS (Identif.): 357959.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Prazo de presentación de solicitudes
1. O prazo para a presentación das solicitudes das axudas polas contratacións subvencionables realizadas entre o 1 de outubro de 2016 e a data da publicación desta orde rematará o 30 de setembro de 2017.
Santiago de Compostela, 14 de setembro de 2017
ORDE do 14 de setembro de 2017 pola que se modifica a Orde do 19 de xullo 2017 pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 25/09/2017

A Orde do 19 de xullo de 2017, da Consellería de Economía, Emprego e Industria, pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2017, regula os incentivos dirixidos a fomentar a contratación indefinida e temporal daqueles grupos ou categorías de traballadores que presentan dificultades ou desvantaxes particulares para acceder e permanecer no mercado de traballo, co obxecto de mellorar a súa situación de emprego e corrixir os desequilibrios do mercado laboral, afastando a potencialidade de que xurdan novas situacións de risco ou desvantaxe social.
O artigo 7.3 desta orde establece que «As solicitudes de axudas polas contratacións subvencionables realizadas entre o 1 de outubro de 2016 e a data de publicación desta orde deberanse presentar no prazo dun mes contado desde o día seguinte ao da súa publicación.» e, ao mesmo tempo, no Portal de emprego da páxina web da Consellería de Economía, Emprego e Industria, por erro, establécese un prazo de dous meses. Así, en relación con estes programas e con base nos principios de publicidade, seguridade xurídica, confianza lexítima e transparencia, resulta necesario realizar unha modificación da Orde do 19 de xullo.
Por isto, no exercicio das facultades que teño conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e en aplicación das competencias atribuídas no Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria,
Artigo único. Modificación da Orde do 19 de xullo de 2017, da Consellería de Economía, Emprego e Industria, pola que se establecen as bases reguladoras do programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2017
A Orde do 19 de xullo de 2017, da Consellería de Economía, Emprego e Industria, pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2017, queda modificada como segue:
O punto 3 do artigo 7 queda redactado do seguinte modo:
«3. O prazo para a presentación das solicitudes das axudas polas contratacións subvencionables realizadas entre o 1 de outubro de 2016 e a data da publicación desta orde rematará o 30 de setembro de 2017».
Disposición derradeira. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de setembro de 2017
RESOLUCIÓN do 14 de setembro de 2017, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no segundo cuadrimestre do ano 2017.
Consellería de Facenda — III. Outras disposicións — 25/09/2017

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2017, e que se incorpora como anexo a esta resolución.
Santiago de Compostela, 14 de setembro de 2017
RESOLUCIÓN do 13 de setembro de 2017, da Dirección Xeral de Educación, Formación Profesional e Innovación Educativa, pola que se designan os membros e se fai pública a composición da comisión de selección que supervisará e valorará as solicitudes dos aspirantes aos premios de educación secundaria obrigatoria ao esforzo e á superación persoal correspondentes ao curso 2016/17.
Consellería de Cultura, Educación e Ordenación Universitaria — III. Outras disposicións — 26/09/2017

A Orde da Consellería de Cultura, Educación e Ordenación Universitaria do 21 de xullo de 2017, pola que se convocan os premios de educación secundaria obrigatoria ao esforzo e á superación persoal correspondentes ao curso 2016/17 (DOG do 7 de agosto), establece no seu artigo 12 a constitución dunha comisión de selección dos aspirantes aos premios e na disposición derradeira primeira autorízase a Dirección Xeral de Educación, Formación Profesional e Innovación Educativa para adoptar os actos e as medidas necesarias para a aplicación desta orde.
De conformidade co establecido no artigo 12 e na disposición derradeira primeira da citada Orde do 21 de xullo de 2017,
Primeiro. Designar os membros da comisión de selección dos aspirantes ao premio, que supervisará e valorará as solicitudes dos participantes nos premios de educación secundaria obrigatoria ao esforzo e á superación persoal correspondentes ao curso 2016/17, e facer pública a súa composición, que é a que figura no anexo a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 13 de setembro de 2017
RESOLUCIÓN do 18 de setembro de 2017, da Dirección Xeral de Educación, Formación Profesional e Innovación Educativa, pola que se modifica a Resolución do 1 de xuño de 2017 pola que se fai pública a composición das comisións de avaliación que actuarán no proceso de acreditación de competencias convocado pola Resolución do 26 de abril de 2017.
Consellería de Cultura, Educación e Ordenación Universitaria — III. Outras disposicións — 26/09/2017

Mediante a Resolución do 26 de abril de 2017 foi convocado o proceso de acreditación de competencias profesionais adquiridas a través da experiencia laboral, para determinadas unidades de competencia do Catálogo nacional de cualificacións profesionais, en desenvolvemento do Acordo de colaboración subscrito entre a Consellería de Medio Ambiente e Ordenación do Territorio, a Consellería de Cultura, Educación e Ordenación Universitaria e a Consellería do Medio Rural.
O artigo 16 da devandita resolución, no seu punto 1, fai referencia aos requisitos, formación e habilitación das persoas que poderán actuar como asesores e avaliadores, e no seu punto 2, á composición da comisións de avaliación, dicindo que estarán constituídas polo menos por cinco membros, dos cales un debe ocupar a presidencia, outro desempeñará o cargo de secretario ou secretaria, e os tres restantes serán vogais. A mesma orde, no artigo 15 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo a convocatoria.
Mediante a Resolución do 1 de xuño de 2017 (DOG do 9 de xuño), tramitada pola Dirección Xeral de Educación, Formación Profesional e Innovación Educativa, fíxose pública a composición das comisións de avaliación que actuarán no proceso de acreditación de competencias convocado pola Resolución do 26 de abril de 2017.
Unha vez presentada a renuncia dun membro da comisión nomeado mediante a Resolución do 1 de xuño de 2017 (DOG do 9 de xuño), esta dirección xeral
Admitir a renuncia presentada por Verónica García Carballada como vogal da comisión de avaliación encargada de avaliar as unidades de competencia do CS de Xestión Forestal e do Medio Natural na provincia de Lugo e nomear no seu lugar a Xesús Díaz Doval como representante do sector produtivo.
Santiago de Compostela, 18 de setembro de 2017
EXTRACTO da Orde do 11 de setembro de 2017 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2017.
Consellería de Economía, Emprego e Industria — III. Outras disposicións — 26/09/2017

BDNS (Identif.): 363013.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades locais ou entidades públicas dependentes ou vinculadas a unha Administración local, sempre que todas elas dispoñan de capacidade técnica e de xestión suficientes para a execución dos correspondentes proxectos e non incorran nas circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Contratación de axentes de emprego e desenvolvemento local, no ámbito da colaboración da Consellería de Economía, Emprego e Industria coas entidades locais, a través dos programas de cooperación, como instrumento para promover a configuración dunha rede especializada na implantación das políticas activas de emprego e a xeración de emprego no ámbito local.
Terceiro. Bases reguladoras
Orde do 11 de setembro de 2017 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2017.
Cuarto. Importe
Para a concesión destas axudas destínanse dous millóns douscentos mil euros (2.200.000 €).
Quinta. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.
Santiago de Compostela, 11 de setembro de 2017